KS Daily View วันที่ 3 พ.ค.2565
3 พฤษภาคม 2565

KS Daily View 03.05.2022 >> คาดตลาดหุ้นโลกแกว่งตัว รอผลประชุมและ Speech ประธาน Fed กลางสัปดาห์ SET วันนี้คาด 1660-1670 หุ้นแนะนำ BRI, ASIAN
ต่างประเทศ : สัปดาห์นี้ต้นเดือน พ.ค. KS ประเมินตลาดหุ้นทั่วโลกจะแกว่งตัวไร้ทิศทาง(Sideway) คาดช่วงต้นสัปดาห์ตลาดหุ้นโลกยังขาดทั้งปัจจัยหนุนและกดดัน เพราะตลาดหุ้นหลายแห่งในเอเซียหยุดทำการ อาทิ สิงคโปร์, จีน,ญี่ปุ่น อินเดีย ไทย ฯลฯ หยุดเนื่องจากวันแรงงาน ฯลฯ คาดมูลค่าการซื้อขายหุ้นคาดลดลง เชื่อว่าประเด็นที่ติดตามยังเป็นเรื่องการรายงานผลประกอบการงวด 1Q22 ของบริษัทจดทะเบียน โดยฝั่งสหรัฐ KS ประเมินจากสถิติช่วงรายงานงบ ตลาดหุ้นสหรัฐจะผันผวนสูงตามรายงานผลประกอบการบริษัทใหญ่ๆ และขาดแรงหนุนจากการซื้อหุ้นคืน(Stock Buyback) เพราะเป็นช่วง Silent Period ของการรายงานงบ ทำให้ประเมินแนวรับ หรือแนวต้านได้ยาก หรือไม่ Solid โดย KS ประเมินทิศทางตลาดหุ้นสหรัฐในช่วงหลังๆมีผลต่อการเคลื่อนไหวต่อตลาดหุ้นอื่นๆลดลง หรือ Correlation ไม่ได้ไปในทิศทางเดียวกันเหมือนในอดีต รวมถึงยังรอผลการประชุมธนาคารกลางสหรัฐ(Fed) ระหว่าง 3-4 ธ.ค. คาดจะมีการขึ้นอัตราดอกเบี้ยนโยบาย 50 bps และเริ่มมาตรการ QT แต่ประชุมรอบนี้จะยังไม่มีรายงานประมาณการการขึ้นดอกเบี้ยของ Fed หรือ (Dot plot) แต่จะรอการแสดงความเห็น(Speech) ของประธาน Fed Powell วันพฤหัสว่าจะส่งสัญญาณนโยบายการเงินทั้งการเร่งขึ้นดอกเบี้ย และแนวโน้มเศรษฐกิจสหรัฐในช่วงที่เหลือของปีนี้อย่างไร (โดยปัจจุบันตลาดคาด Fed จะขึ้นอัตราดอกเบี้ยอีก 10 ครั้งในปีนี้) แต่ก่อนวันประชุม Fed คาดยังไม่มีแรงกดดันเนื่องจากไม่มีการแสดงความเห็นจากคณะกรรมการ(Fed) หรือเป็นช่วง Blackout Period ส่วนประเด็นที่ต้องติดตามคือฝั่งจีน 1.Covid ที่แพร่ระบาด 2.การอ่อนค่าเงินหยวนราว 3.6%นับตั้งแต่กลางเดือน เม.ย.65 เพื่อหนุนส่งออกจีน KS ประเมินจะกระทบต่อทิศทางการเติบโตส่งออกปี 65 ประเทศคู่ค้า อาทิ ไทย
ในประเทศ : สัปดาห์นี้ประเด็นบวก(+) :หนุนตลาดหุ้นคือ สถานการณ์โควิด-19 ที่คลายตัว โดยตัวเลขผู้ป่วยรายใหม่ลดลงต่ำ 1 หมื่นติดต่อ 2 วัน ล่าสุด 9,721 ราย เสียชีวิต 77 ราย ประกอบกับรัฐเดินหน้ารับนักท่องเที่ยวตั้งแต่วันที่ 1 พ.ค. คาดจะหนุนนักท่องเที่ยวทยอยเข้าไทย โดยรวมประเมินเป็น Sentiment บวกต่อกลุ่มท่องเที่ยวและขนส่ง ประเด็นลบ(-) : ติดตามกระแสการปรับขึ้นค่าแรงขั้นต่ำของไทยจากระดับปัจจุบันที่ 313-336 บาทต่อวัน หลัง รมว.แรงงานเล็งปรับขึ้นค่าจ้าง โดย คสรท.-สรส.ยื่นหนังสือถึงรัฐบาล ยืนกรานต้อง 492 บาททั่วประเทศ รมว.แรงงานแจง ส.ค.-ก.ย.รู้ผล มองเป็นลบกับกลุ่มที่มีการใช้แรงงานเข้มข้น เช่น เกษตร F&B, ร้านอาหาร, โรงแรม, สิ่งทอ ค้าปลีก เป็นต้น ส่วนประเด็นที่ต้องติดตาม : 1.)การรายงานงบงวด 1Q22 ในสัปดาห์นี้ อาทิ INETREIT,TFM , LPN,DOHOME ,FPT,PSL,THCOM, TPCH, ZEN ฯลฯ KS คาดกำไรรวมจะเติบโต 5% QoQ and 4% YoY 2.) ติดตามทิศทางค่าเงินบาทซึ่งคาดว่าจะอ่อนค่าต่อหลังการปะชุมเฟดที่จะมีการขึ้นดอกเบี้ย 50bps. และลดขนาดงบดุล ขณะที่ไทยจะมีการประกาศตัวเลขเงินเฟ้อเดือน เม.ย. มองจะเป็นบวกกับกลุ่มส่งออก (ASIAN SAPPE GFPT TU) แต่จะเป็นลบกับกลุ่มโรงไฟฟ้าจากผลขาดทุนทางบัญชีด้านอัตราแลกเปลี่ยน
มุมมองตลาดหุ้น SET วันนี้คาด 1660-1670 หุ้นแนะนำ BRI, ASIAN
Top pick : BRI(ราคาพื้นฐาน 13.2 บาท) บริษัทตั้งเป้ายอดขายปี 2565 ที่ 1.1 หมื่นลบ. เพิ่มขึ้น 31% YoY และมูลค่าการโอนกรรมสิทธิ์ปี 2565 ที่ 7.25 พันลบ. เพิ่มขึ้น 90% YoY ความคืบหน้าของรูปแบบการลงทุนแบบร่วมทุนจะสร้างกำไรพิเศษให้กับบริษัทในระยะสั้น และเพิ่มความสามารถในการขยายธุรกิจของบริษัทฯ ซึ่งจะมีบทบาทสำคัญในการเพิ่ม Upside ให้กับราคาเป้าหมายของเรา ASIAN(ราคาพื้นฐาน 23.7 บาท) เราคาดกำไรงวด 1Q22 ของ ASIAN จะอยู่ที่ 254 ลบ. (+18.1% YoY และ -3.9% QoQ) เนื่องจากอุปทานอาหารทะเลแช่แข็งและอาหารสัตว์เลี้ยงคาดจะเพิ่มขึ้น YoY จากกำลังการผลิตอาหารทะเลแช่แข็งสำเร็จรูป (+30%) ที่เพิ่มขึ้นตั้งแต่ไตรมาส 4/2564 และ ASIAN ได้ Sententimentบวกจากแนวโน้มเงินบาทที่อ่อนค่าแตะ 34 บาท โดยเงินบาทที่อ่อนค่าๆทุกๆ 1 บาทจะส่งผลบวกต่อ Bottomline บริษัท 15%
รายงานตัวเลขเศรษฐกิจ
วันอังคาร ติดตาม ตัวเลข S&P PMI ภาคการผลิตของไทย เดือน เม.ย. คาด 51.3 จุด (-0.9% MoM) การประชุมธนาคารกลางออสเตรเลียคาดปรับขึ้นดอกเบี้ยนโยบาย 15bps. เป็น 0.25% อัตราการว่างงานของยูโรโซนเดือน มี.ค. คาด 6.7% ทรงตัว MoM ตัวเลขการเปิดรับสมัคร (JOLTs Job Openings) ของสหรัฐฯ เดือน มี.ค. คาด 11.27 ล้านตำแหน่ง ทรงตัว MoM และถ้อยแถลงของ ECB Lagarde
วันพุธ ติดตาม ตัวเลขการจ้างงานภาคเอกชนของสหรัฐฯ เดือน เม.ย. คาด 3.95 แสนตำแหน่ง (ลดลงจากเดือนก่อนหน้าที่ 4.55 แสนตำแหน่ง) ตัวเลข ISM Non-manufacturing PMI ของสหรัฐฯ เดือน เม.ย. คาด 58.5 จุด ทรงตัว MoM การรายงานสต๊อกน้ำมันดิบของสหรัฐฯรายสัปดาห์ และการประชุมเฟดคาดมีการปรับขึ้นดอกเบี้ยนโยบาย 50bps. เป็น 0.75%-1% นอกจากนี้คาดว่าเฟดจะเร่ิมลดขนาดงบดุลที่เดือนละ 9.5 หมื่นล้านเหรียญสหรัฐฯต่อเดือนตามรายงานการประชุมครั้งก่อนด้วย
วันพฤหัสฯ ติดตาม ตัวเลขอัตราเงินเฟ้อของไทยเดือน เม.ย. คาด 4.95% YoY (เทียบเดือนก่อนหน้าที่ 5.73% YoY) ตัวเลขเงินเฟ้อพื้นฐานของไทยเดือน เม.ย. คาด 2.01% YoY (เทียบเดือนก่อนหน้าที่ 2.1% YoY) การประชุมธนาคารกลางอังกฤษคาดปรับขึ้นดอกเบี้ยนโยบาย 25bps. เป็น 1% ตัวเลข Initial jobless claim รายสัปดาห์ของสหรัฐฯ คาด +1.85 แสนคน (เพิ่มขึ้นจากสัปดาห์ก่อนหน้าที่ 1.8 แสนคน) และการประชุม OPEC+
วันศุกร์ ติดตาม ตัวเลขการจ้างงานนอกภาคเกษตรของสหรัฐฯ เดือน เม.ย. คาด 3.8 แสนตำแหน่ง (ลดลงจากเดือนก่อนหน้าที่ 4.31 แสนตำแหน่ง) อัตราการว่างงานของสหรัฐฯ เดือน เม.ย. คาด 3.5% (ดีขึ้นกว่าเดือนก่อนหน้าที่ 3.6%) ตัวเลขค่าจ้างรายชั่วโมงของสหรัฐฯ เดือน เม.ย. คาด +5.5% YoY และถ้อยแถลงของ Fed Williams Fed Bostic Fed Waller และ Fed Daly
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp